[{"text_idx": "#000001", "text": "Kahel pa\u0308eval, 20. ja 21. novembril toimus Liivama\u0308e lasteaias \u201cMeie parimate praktikate jagamine \u2013 tavaru\u0308hmades olevate lisata\u0308helepanu vajavate lastega toimetulemisel\u201d."}, {"text_idx": "#000002", "text": "Iga aastaga tuleb lasteaeda u\u0308ha enam lapsi, kes vajavad o\u0303petajalt lisata\u0308helepanu, et toime tulla emotsioonide, sotsiaalsete oskuste ja o\u0303ppetegevustes osalemisega. Nagu ikka on edasiviivaks jo\u0303uks mingi olukord, mis vajab kiiret sekkumist ja reageerimist. Nii oli see ka meil. La\u0308bi aastate oleme selliste laste puhul po\u0308o\u0308rdunud erinevate spetsialistide poole ning lapsed on saanud koolipikendusi. Alates 2017 su\u0308gisel sai po\u0308o\u0308rdepunktiks olukord, kus tavapa\u0308rased vo\u0303imalused meid enam ei aidanud ja tuli la\u0308heneda hoopis teisiti. 2018 aastast on Liivama\u0308e lasteaias kasutusel toetav su\u0308steem o\u0303petajatele, lastele ja lastevanematele."}, {"text_idx": "#000003", "text": "Uue su\u0308steemi eesma\u0308rgiks on toetada o\u0303petajaid, lapsi ja lapsevanemaid, et leida vo\u0303imalikult ha\u0308id lahendusi ka\u0308itumisraskuste ja lisata\u0308helepanu vajavate lastega toimetulemiseks tavaru\u0308hmades."}, {"text_idx": "#000004", "text": "Meie lasteaias to\u0308o\u0308tab tugio\u0303petaja, kes oli lahkesti no\u0303us jagama parimaid praktikaid o\u0303petajatele, kellel sarnane mure. Ise panime eesma\u0308rgi, et kui antud teemast huvitatud registreerib kuni 10 inimest, on ko\u0303ik ha\u0308sti. Va\u0308ljapakutud pa\u0308ev sai sama pa\u0308eva o\u0303htuks ta\u0308is ja suurest huvist ajendatult pakkusime va\u0308lja teise pa\u0308eva. Kokku oli meie parimatest praktikatest huvitatud 72 o\u0303petajat. Nii suureks huviks me to\u0303esti valmis ei olnud, kuid mo\u0303istsime, et o\u0303petajatel on ilmselt sellelaadset abi ning praktilisi no\u0303uandeid va\u0308ga vaja. Ko\u0303ik osalejad said kaasa paberkandjal materjali, kuhu said ise ta\u0308iendusi lisada ning koolitusto\u0303endi."}, {"text_idx": "#000005", "text": "Tagasiside oli va\u0308ga positiivne ning sooviti veel sellelaadseid parimaid praktikaid. Oleme koos tugio\u0303petajaga plaaninud la\u0308hiajal veel u\u0308he kogemuste jagamise ette vo\u0303tta. Anname sellest kindlasti teada."}]